### Select Your Language

चाहिए कुछ ख़ास?

# परिवार में नहीं होगा मनमुटाव अगर रखेंगी इन बातों का ध्यान

अगर आप चाहती हैं कि आपके परिवार में सदस्यों के बीच मनमुटाव ना हो तो हम आपको कुछ ऐसी बातें बताएंगे जो आप फॉलो कर सकती हैं और परिवार में सभी के साथ खुशी-खुशी रह सकती हैं।



कई लोग रिश्तों को लेकर बेपरवाह हो जाते हैं और इस कारण से परिवार में मनमुटाव होने लगता है। अगर आप चाहती हैं कि आपके रिश्तों में मिठास बनी रहे और सारी कड़वाहट दूर हो जाए तो आपको अपने में सुधार तो करना ही है, साथ ही में कुछ जरूरी चीजों का भी ध्यान रखना है। चलिए जानते हैं वह कौन-कौन सी बातें हैं जो आपको ध्यान रखनी चाहिए।

## 1 घूमने जरूर जाएं



आपको अपने परिवार वालों के साथ हफ्ते में एक बार घर से बाहर घूमने जरूर जाना चाहिए। आप किसी पार्क या अन्य जगह जाकर दिनभर साथ में समय बिता सकते हैं। इससे आपकी बॉन्डिंग मजबूत होगी और आपको उन्हें बेहतर तरह से जानने का मौका मिलेगा। आप परिवार के सदस्यों की पसंद और नापसंद चीजों को भी जान पाएंगी।

## 2 साथ वक्त बिताएं



## 3 साथ खाएं खाना



दिनभर आप भले कितना भी व्यस्त क्यों न हों लेकिन एक वक्त ऐसा निकालें जिसमें आप अपने पूरे परिवार के साथ बैठकर खाना खाएं। आपका ऐसा करना परिवार से जोड़े रखेगा। इससे आपको परिवार के सभी सदस्यों की खुशियों और परेशानियों के बारे में भी पता चलेगा।

## 4 कड़वाहट दूर करें



गलतफहमी एक बीमारी की तरह है जो किसी भी अच्छे भले रिश्ते को खराब कर देती है। ( परिवार के साथ रिश्ते मजबूत बनाना चाहती हैं तो ये 5 काम जरूर करें) पहले यह रिश्ते में कड़वाहट लाती है और फिर दूरियां बना देती है। इसलिए यह जरूरी है कि आप ईगो को दूर रखकर अपने परिवार वालों से बात करें और लड़ाई-झगड़े को खत्म करें।

## 5 जिम्मेदारी निभाएं



जब कभी आपका पार्टनर अपनी जिम्मेदारियों को निभाने या उठाने से कतराता है, तो गलतफहमी पैदा होने लगती हैं। ऐसे सवाल मन में उठना तब स्वाभाविक होता है- क्या वह मुझे प्यार नहीं करता? क्या उसे मेरा ख्याल नहीं है? गलतफहमियां आपके बीच न आए इसके लिए दोनों को अपनी जिम्मेदारियां खुशी से उठानी चाहिए।

## 6 प्यार है जरूरी



परिवार के साथ रहने और समय बिताने पर परिवार के मूल्यों और महत्व के बारे में पता चलता है। आप जितना अधिक परिवार के सदस्यों को प्यार करेंगी उन्हें अपना मानेंगी उतना ही आपका रिलेशन बेहतर होगा।

## 7 रिस्पेक्ट देना है जरूरी



परिवार के सदस्यों को रिस्पेट देना सबसे जरूरी होता है और इससे वह आपकी भी रिस्पेक्ट करते हैं। बेहतर होगा कि आप उन्हें सम्मान दें और उनके साथ सही से बात करें। अगर आप उनका सम्मान नहीं करेंगी तो इससे आपके रिश्ते में खटास आ सकती हैं।

## 8 सभी के साथ घुले-मिलें



आपको परिवार के हर सदस्य के साथ घुलना-मिलना चाहिए। आपको परिवार के सभी सदस्यों को जानने की कोशिश करनी चाहिए। इससे आप उन्हें बेहतर समझ पाएंगी और उनकी भावनाओं को भी जान पाएंगी। आप उनसे अपने मन की बात भी कर सकती हैं इससे आपको मानसिक शांति तो मिलेगी ही और साथ में परिवार के अन्य सदस्य भी आपको सही से समझ पाएंगे।

अगर आपको ये स्टोरी अच्छी लगी है तो इसे शेयर जरूर करें और कमेंट करके अपनी राय बताएं। ऐसी ही अन्य स्टोरी पढ़ने के लिए जुड़ी रहें हरजिंदगी से।

image credit- freepik

आपकी स्किन और शरीर आपकी ही तरह अलग है। आप तक अपने आर्टिकल्स और सोशल मीडिया हैंडल्स के माध्यम से सही, सुरक्षित और विशेषज्ञ द्वारा वेरिफाइड जानकारी लाना हमारा प्रयास है, लेकिन फिर भी किसी भी होम रेमेडी, हैक या फिटनेस टिप को ट्राई करने से पहले आप अपने डॉक्टर की सलाह जरूर लें। किसी भी प्रतिक्रिया या शिकायत के लिए, compliant_gro@jagrannewmedia.com पर हमसे संपर्क करें।

सोशल मीडिया पर हमसे जुड़ें

Copyright © 2024 Her Zindagi
परिवार में नहीं होगा मनमुटाव अगर रखेंगी इन बातों का ध्यान - HerZindagi